## L’aeroport de Castelló aborda amb el sector turístic el llançament de les rutes de Manchester i Bolonya en 2026

*** Aerocas convoca una trobada amb hotelers, agències de viatges i entitats de promoció per a informar sobre les noves connexions
* El director general d’Aerocas destaca la importància que l’aeroport estiga alineat en la seua estratègia amb el sector turístic**

L’aeroport de Castelló ha acollit una trobada amb representants del sector turístic de la província a fi d’informar sobre el llançament de dos noves rutes estivals a Manchester i Bolonya en 2026.

El director general d’Aerocas, Justo Vellón, ha manifestat la importància que l’aeroport “estiga alineat” amb el sector turístic de la província i que este “dispose d’informació actualitzada sobre el catàleg de rutes de l’aeroport”.

Amb este objectiu, l’aeroport ha convocat una reunió amb representants de les entitats Ashotur, Hosbec, Introducing Castellón, Aevav i el Patronat Provincial de Turisme de la Diputació de Castelló.

El director general d’Aerocas ha detallat el recent acord aconseguit amb l’aerolínia Ryanair per a l’establiment de dos línies regulars amb Manchester i Bolonya a partir del pròxim 1 de juny. Les dos connexions disposaran de dos freqüències setmanals i operaran fins a finals de setembre.

En la trobada s’ha abordat la conveniència de treballar de manera conjunta en la promoció de Castelló en els nous mercats, que són potencials emissors de turistes a la província.

En eixe sentit, el director general d’Aerocas ha destacat la importància de la ruta Manchester, en la mesura que facilitarà l’arribada de turistes des del nord d’Anglaterra. També la de Bolonya, atesos els llaços empresarials entre la ciutat italiana i Castelló.

Justo Vellón ha manifestat que les noves rutes se sumen a les 14 que ha operat enguany l’aeroport, que està previst que es mantinguen en 2026.

Fecha: 22/11/2025